三成向與上杉景勝將直江兼續有舊，乃手書寄於是。欲因兼續說上杉氏反於東北，俟家康東向，自合諸侯軍起於關中，如是擊其首尾。上杉氏素恨家康，遂許之。無何，景勝將藤田信吉奔江戶，具言其事。家康聞之，笑曰：「二三子墮吾畫中矣。」乃遣使責上杉氏。景勝從三成前約，逐家康使，命兼續手書辱家康，遂合部曲起於會津，侵最上氏土，意指江戶。